હિન્દૂ પરંપરા અનુસાર ગુરુ પૂર્ણિમા ગુરુ પ્રતિ મસ્તક નમાવીને તેમનો આભાર વ્યક્ત કરવાનો દિવસ છે. માનવામાં આવે છે કે ગુરુ પૂર્ણિમાના દિવસે ગુરુની પૂજા કરવાથી જ્ઞાન, શાંતિ, ભક્તિ અને યોગ શક્તિ પ્રાપ્ત કરવાની શક્તિ પ્રાપ્ત થાય છે. ગુરુ પૂર્ણિમાના દિવસે મહાભારતના રચયિતા કૃષ્ણ દ્વૈપાયન વ્યાસનો જન્મ થયો હતો. માન્યતા છે કે તેમણે ચારેય વેદોને લિપિબદ્ધ કર્યા હતા. આ કારણથી તેમનું એક નામ વેદવ્યાસ પણ છે. તેમના સન્માનમાં ગુરુ પૂર્ણિમાને વ્યાસ પૂર્ણિમા પણ કહેવામાં આવે છે.